Diari Oficial de la Generalitat Valenciana


Sumari del DOGV 1513, del 02-04-1991 (1991/900819)

Resolució del Conseller d'Obres Públiques, Urbanisme i Transports, d'11 de gener de 1991, per la qual s'aprova definitivament la modificació núm. 1 del Pla General d'Ordenació Urbana de Torrent (València) en l'àmbit del Polígon I-B, Marxadella.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/01/11/(1)/dof/vci/html**

### Dades del document

Número de DOGV
:   1513

Data del DOGV
:   02-04-1991

Secció del DOGV
:   I. DISPOSICIONS GENERALS

Número del document
:   1991/900819


Data del document
:   11-01-1991

Organisme emissor


Tipus de document
:   Resolució

Descriptors 

:   * Torrent
    * pla d'urbanisme

Resolució del Conseller d'Obres Públiques, Urbanisme i Transports, d'11 de gener de 1991, per la qual s'aprova definitivament la modificació núm. 1 del Pla General d'Ordenació Urbana de Torrent (València) en l'àmbit del Polígon I-B, Marxadella.  
Vist l'expedient de la Modificació núm. 1 del Pla General d'Ordenació Urbana de Torrent (València), en l'àmbit de Polígon I-B Marxadella, sobre el qual va emetre un informe favorable la Comissió Territorial d'Urbanisme de València el 18 de desembre de 1990.  
Vist que en sessió ordinària de 3 de juliol de 1990, el Ple de l'Ajuntament de Torrent acordi aprovar inicialment el Projecte de Modificació núm. 1 del Pla General d'Ordenació Urbana en l'àmbit del polígon I-B Marxadella, i es va publicar el 21 de juliol de 1990, en el diari Levante, el 9 d'agost de 1990, en el BOE i el 18 d'agost del mateix any en el BOP, sense que s'hi hagen presentat al·legacions.  
Vist que el Ple de l'Ajuntament, en sessió de 25 de setembre de 1990, acordà aprovar provisionalment el projecte de referència i sol·licitar, de la Diputació Provincial de València i de la Comissió Territorial d'Urbanisme, l'emissió dels seus respectius informes.  
Vist que el 20 de novembre de 1990, el Consell Metropolità de l'Horta emeté l'oportú informe favorable.  
Vist que el 28 de novembre de 1990, l'Agència del Medi Ambient emeté un informe en què feia constar que no s'apreciava cap afecció medio-ambiental d'importància.  
Vist que en sessió de 18 de desembre de 1990, la Comissió Territorial d'Urbanisme de València emeté un informe favorable a la modificació proposada.  
Atés que la modificació proposada troba la seua raó de ser en la conveniència de redistribuir en l'espai, dins de l'àmbit del sector afectat, les superfícies destinades a equipaments docents i sòcio-culturals, de manera que la parcel·la de 8.423 m2 que el Pla destina a ús escolar passe a ser equipament públic sòcio-cultural, i en diferenciar el terreny de 24.080 m2 que actualment es troba com a equipament sòcio-cultural i qualificat com a sistema general, tres parcel·les, la. primera de 8.423 m2 destinada a ús escolar, la segona de 6.000 m2 destinada a ús assistencial i la tercera de 9.657 m2, que mantindria l'ús sòcio-cultural.  
Atés que l'Ajuntament de Torrent ha enviat l'expedient complet per tal que aquest Hble. Conseller l'aprove definitivament.  
Atés que la Comissió Territorial d'Urbanisme de València va emetre un informe favorable el 18 de desembre de 1990, a la Modificació núm. 1 del Pla General d'Ordenació Urbana de Torrent en l'àmbit del Polígon I-B.  
Atés que el 14 de novembre de 1990, el Consell Metropolità de l'Horta, emeté un informe favorable en el sentit que la modificació realitzada no té incidències pel que fa a les infrastructures del transport i del cicle hidràulic i no conté, per tant, consideracions contràries a les Normes de Coordinació Metropolitana.  
Atés que el 10 d'octubre de 1990, la corporació municipal afectada va demanar el preceptiu informe no vinculant de l'Excma. Diputació Provincial sense que fins al dia d'avui hi haja constància de l'emissió d'aquest, cosa per la qual, segons que preceptua l'article 40, paràgraf 1-b de la Llei del Sòl, es pot entendre que s'ha emés en sentit favorable.  
Atés que, segons l'article 49, següents i concordants de la Llei del Sòl i els articles 154, següents i concordants del Reglament de Planejament, la tramitació per a l'aprovació de l'expedient de modificació de què tractem ha estat correcta.  
Atés que, segons que preceptua l'article 3r, paràgraf 2 del Decret 137/90, de 30 de juliol, del Consell de la Generalitat Valenciana, correspon a l'Hble. Sr. Conseller d'Obres Públiques, Urbanisme i Transports l'aprovació de la modificació efectuada.  
Vistos els preceptes legals citats, la Llei del Sòl, la Llei de Procediment Administratiu, el Reglament de Planejament, el Decret 137/90, de 30 de juliol del Consell de la Generalitat Valenciana i d'altres d'aplicació pertinent. Resolc:  
Aprovar definitivament la Modificació núm. 1 del Pla General d'Ordenació Urbana de Torrent (València) en l'àmbit del Polígon I-B, Marxadella.  
Contra aquesta resolució que no esgota la via administrativa, hom pot interposar recurs de reposició davant del Conseller en el termini d'un mes, comptador des de l'endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 11 de gener de 1991.   
El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI